《送李德载公辅之宣城王子敏遹之宁陵秦少章之仁和》
宋代·李廌

先生位管辖，四海在陶钧。顾我门墙士，于焉益情亲。

眷言给鼎味，旨酒侑芳珍。粲粲春服成，暮春及佳辰。

载咏先生道，兴怀感昔人。三子果艺达，从政宜牧民。

维舟万里流，喜色照通津。廌也不速肖，农圃老此身。

同门各鶱翥，索居独离群。诸公廊庙器，行当策高勋。

念此今日欢，无忘病且贫。结驷傥肯顾，促车清颍滨。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。